CELEX: 32017R0410
Language: el
Date: 2017-03-08 00:00:00
Title: Εκτελεστικός κανονισμός (ΕΕ) 2017/410 της Επιτροπής, της 8ης Μαρτίου 2017, για την τροποποίηση των κανονισμών (ΕΚ) αριθ. 184/2007 και (ΕΕ) αριθ. 104/2010 όσον αφορά την επωνυμία του κατόχου της άδειας κυκλοφορίας του διμυρμηκικού καλίου (Κείμενο που παρουσιάζει ενδιαφέρον για τον ΕΟΧ )

9.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/98
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/410 ΤΗΣ ΕΠΙΤΡΟΠΉΣ
   της 8ης Μαρτίου 2017
   για την τροποποίηση των κανονισμών (ΕΚ) αριθ. 184/2007 και (ΕΕ) αριθ. 104/2010 όσον αφορά την επωνυμία του κατόχου της άδειας κυκλοφορίας του διμυρμηκικού καλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1) και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία BASF SE υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την οποία προτείνεται η αλλαγή της επωνυμίας του κατόχου της άδειας κυκλοφορίας που αναφέρεται στους κανονισμούς (ΕΚ) αριθ. 184/2007 (2) και (ΕΕ) αριθ. 104/2010 (3) της Επιτροπής.
            
         
               (2)
            
            
               Ο αιτών ισχυρίζεται ότι η εταιρεία ADDCON έχει αποκτήσει από την BASF τα δικαιώματα εμπορίας για την πρόσθετη ύλη ζωοτροφών διμυρμηκικό κάλιο, με ισχύ από τις 15 Νοεμβρίου 2016. Ο αιτών έχει υποβάλει σχετικά στοιχεία που υποστηρίζουν το αίτημά του.
            
         
               (3)
            
            
               Η προτεινόμενη τροποποίηση του κατόχου της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
            
         
               (4)
            
            
               Για να μπορέσει η εταιρεία ADDCON να εκμεταλλευτεί τα δικαιώματα εμπορίας του προϊόντος, είναι αναγκαίο να τροποποιηθούν οι όροι των αντίστοιχων αδειοδοτήσεων.
            
         
               (5)
            
            
               Κατά συνέπεια, θα πρέπει να τροποποιηθούν αναλόγως οι κανονισμοί (ΕΚ) αριθ. 184/2007 και (ΕΕ) αριθ. 104/2010.
            
         
               (6)
            
            
               Δεδομένου ότι δεν υφίστανται λόγοι ασφάλειας που να απαιτούν την άμεση εφαρμογή των τροποποιήσεων που επέρχονται με τον παρόντα κανονισμό, είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 184/2007
   Στη στήλη 2 του παραρτήματος του κανονισμού (ΕΚ) αριθ. 184/2007, η ονομασία του κατόχου της άδειας κυκλοφορίας «BASF SE» αντικαθίσταται από την ονομασία «ADDCON».
   Άρθρο 2
   Τροποποίηση του κανονισμού (ΕΕ) αριθ. 104/2010
   Στη στήλη 2 του παραρτήματος του κανονισμού (ΕΕ) αριθ. 104/2010, η ονομασία του κατόχου της άδειας κυκλοφορίας «BASF SE» αντικαθίσταται από την ονομασία «ADDCON».
   Άρθρο 3
   Μεταβατικά μέτρα
   Τα υφιστάμενα αποθέματα της πρόσθετης ύλης, των προμειγμάτων και των σύνθετων ζωοτροφών που περιέχουν την πρόσθετη ύλη και που συμμορφώνονται με τις διατάξεις που ισχύουν πριν από την ημερομηνία της έναρξης ισχύος του παρόντος κανονισμού μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 268 της 18.10.2003, σ. 29.
   
      (2)  Κανονισμός (ΕΚ) αριθ. 184/2007 της Επιτροπής, της 20ής Φεβρουαρίου 2007, σχετικά με την έγκριση του διμυρμηκικού καλίου (Formi LHS) ως πρόσθετης ύλης ζωοτροφών (ΕΕ L 63 της 1.3.2007, σ. 1).
   
      (3)  Κανονισμός (ΕΕ) αριθ. 104/2010 της Επιτροπής, της 5ης Φεβρουαρίου 2010, σχετικά με την έγκριση του διμυρμηκικού καλίου ως πρόσθετης ύλης ζωοτροφών για χοιρομητέρες (κάτοχος της άδειας: BASF SE) και την τροποποίηση του κανονισμού (ΕΚ) αριθ. 1200/2005 (ΕΕ L 35 της 6.2.2010, σ. 4).